ლამარა თურმანიძე

ლამარა თურმანიძე (დ. 3 იანვარი, 1912, სოფელი საღვინეთი, ზესტაფონის რაიონი — გ. 1986) — 
ქართველი თეატრის მსახიობი. საქართველოს სსრ სახალხო არტისტი (1968).

ბიოგრაფია
1938 წელს ჯერ ჩოხატაურის სახელმწიფო თეატრში, ხოლო 1950 წლიდან გარდაცვალებამდე ოზურგეთის ალ. წუწუნავას სახელობის სახელმწიფო თეატრის მსახიობია. თეატრში მოღვაწეობის თითქმის ნახევარი საუკუნის მანძილზე მან 150-მდე საპასუხისმგებლო როლი განასახიერა. ოზურგეთის სახელმწიფო თეატრში ლ. თურმანიძე იყო წამყვანი მსახიობი. მის მიერ შესრულებული როლებიდან აღსანიშნავია: ჯავარა (ვაჟა-ფშაველას „მოკვეთილი“), კრუჩინინა (ა. ოსტროვსკის „უდანაშაულო დამნაშავენი“), ანა ანდრეევნა (ნ. გოგოლის  „რევიზორი“), ოლღა ბებია (ნ. დუმბაძის და გ. ლორთქიფანიძის „მე, ბებია, ილიკო და ილარიონი“), ფრაუ ალვინგი (ჰ. იბსენის „მოჩვენებანი“), ნინო, ციცინო (გრ. ბერძენიშვილის „დაჭრილი არწივი“ და „ტირიფის ქვეშ“), მარია ტიუდორი (ვ. ჰუგოს „მარია ტიუდორი“),  მალანია  (მ. გორკის „ეგორ ბულიჩოვი და სხვები“), ქრისტინე (ა. წერეთლის „ქრისტინე“), დარო (ვ. შალიკაშვილის „უნიადაგონი“), ძიძია (ალ. ყაზბეგის „ხევისბერი გოჩა“), სონა (ა. ცაგარელის „ხანუმა“), ლირსა (პ. კაკაბაძის „ყვარყვარე თუთაბერი“), ირინე (დ. კლდიაშვილის „ირინეს ბედნიერება“), ქეთევანი (შ. დადიანის „ნინოშვილის გურია“), დედა (გ. ხუხაშვილის „აღმართი“, ნ. დუმბაძის „საბრალდებო დასკვნა“), ფატი გურიელი (ალ. ჩხაიძის „შთამომავლობა“), მეცხოველეობის ფერმის გამგე (ა. აბდულინის „მეცამეტე თავჯდომარე“) და სხვა.

ჯილდოები და აღიარება
1960 : საქართველოს სსრ დამსახურებული არტისტი
1968 : საქართველოს სსრ სახალხო არტისტისაქართველოს სსრ-ის უმაღლესი საბჭოს უწყებები. 1968. N 4. გვ. 156.

რესურსები ინტერნეტში


სქოლიო

კატეგორია:დაბადებული 3 იანვარი
კატეგორია:დაბადებული 1912
კატეგორია:ზესტაფონის მუნიციპალიტეტში დაბადებულები
კატეგორია:გარდაცვლილი 1986
კატეგორია:ქართველი მსახიობები
კატეგორია:საქართველოს სსრ-ის სახალხო არტისტები
კატეგორია:საქართველოს სსრ-ის დამსახურებული არტისტები